CELEX: 62017TN0641
Language: bg
Date: 2017-09-20 00:00:00
Title: Дело T-641/17: Иск, предявен на 20 септември 2017 г. — Ferri/ЕЦБ

13.11.2017   
            
            
               BG
            
            
               Официален вестник на Европейския съюз
            
            
               C 382/57
            
         Иск, предявен на 20 септември 2017 г. — Ferri/ЕЦБ
   (Дело T-641/17)
   (2017/C 382/70)
   Език на производството: италиански
   
      Страни
   
   
      Ищец: Claudio Ferri (Рим, Италия) (представител: A. Campagnola, avvocato)
   
      Ответник: Европейска централна банка
   
      Искания на ищеца
   
   Ищецът моли Общия съд да установи, че не са били изпълнени надзорните функции, активирани със съобщението от 24 март 2017 г. и след разменената кореспонденция, във връзка с която компетентната служба на ЕЦБ е счела, че не трябва да взема мерки, като е приела че въпросът касае механизмите за самозащита и задължението за надзор по отношение на приемането на критерии за контрол върху дейността на италианските банки.
   
      Основания и основни доводи
   
   В подкрепа на иска си ищецът изтъква, че Европейската централна банка не е изпълнила надзорните си функции по отношение на следните аспекти:
   
               —
            
            
               липса на своевременно приемане на разпоредби за прилагане на Законодателен декрет № 72 от 2015 г. и прилагане на Законодателен декрет № 385 от 1993 г., за който е счетено, че продължава да се прилага по силата на друга дейност поради посочената липса на приемане от Banca d’Italia на разпоредби за прилагане.
            
         
               —
            
            
               неиздаване на разпореждане Banca d’Italia да предприеме действия за адаптиране в рамките на държавната система на правната уредба, която урежда споровете във връзка с налагането на санкции.
            
         
               —
            
            
               неупражняване на надзор за адекватността на критериите за оценка на ефикасността на банковата система, които понастоящем очевидно са определени във връзка с много сложни и силно структурирани банкови институции, като не са налице гъвкави и адекватни указания.
            
         
               —
            
            
               неправилни критерии за оценка на адекватността на дейността на Banca di Credito Cooperativo di Frascati, предвид това, че самите тези критерии очевидно са били замислени и оформени за извършване на оценка за адекватност на сложна и силно структурирана банкова система.